CELEX: 22012D0181
Language: lt
Date: 1348790400000
Title: 2012 m. rugsėjo 28 d. EEE jungtinio komiteto sprendimas Nr. 181/2012, kuriuo iš dalies keičiamas EEE susitarimo XIX priedas (Vartotojų apsauga)

13.12.2012   
            
            
               LT
            
            
               Europos Sąjungos oficialusis leidinys
            
            
               L 341/35
            
         EEE JUNGTINIO KOMITETO SPRENDIMAS
   Nr. 181/2012
   2012 m. rugsėjo 28 d.
   kuriuo iš dalies keičiamas EEE susitarimo XIX priedas (Vartotojų apsauga)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2011 m. spalio 25 d. Europos Parlamento ir Tarybos direktyva 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB (1);
            
         
               (2)
            
            
               Direktyva 2011/83/ES nuo 2014 m. birželio 13 d. panaikinamos Tarybos direktyva 85/577/EEB (2) ir Europos Parlamento ir Tarybos direktyva 97/7/EB (3), kurios yra įtrauktos į EEE susitarimą ir todėl turi būti panaikintos pagal EEE susitarimą nuo 2014 m. birželio 13 d.;
            
         
               (3)
            
            
               todėl EEE susitarimo XIX priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XIX priedas iš dalies keičiamas taip:
   
               1.
            
            
               Po 7h punkto (Europos Parlamento ir Tarybos direktyva 2008/48/EB) įterpiamas šis punktas:
               
                           „7i.
                        
                        
                           
                              32011 L 0083: 2011 m. spalio 25 d. Europos Parlamento ir Tarybos direktyva 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB (OL L 304, 2011 11 22, p. 64).“
                        
                     
         
               2.
            
            
               7a punktas (Tarybos direktyva 93/13/EEB) ir 7e punktas (Europos Parlamento ir Tarybos direktyva 1999/44/EB) papildomi taip:
               „, su pakeitimais, padarytais:
               
                           —
                        
                        
                           
                              32011 L 0083: 2011 m. spalio 25 d. Europos Parlamento ir Tarybos direktyva 2011/83/ES (OL L 304, 2011 11 22, p. 64).“
                        
                     
         
               3.
            
            
               3 punkto (Tarybos direktyva 85/577EEB) ir 3a punkto (Europos Parlamento ir Tarybos direktyva 97/7/EB) tekstas išbraukiamas nuo 2014 m. birželio 13 d.
            
         2 straipsnis
   Direktyvos Nr. 2011/83/ES tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2012 m. rugsėjo 29 d., jei EEE jungtiniam komitetui buvo pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. rugsėjo 28 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 304, 2011 11 22, p. 64.
   
      (2)  OL L 372, 1985 12 31, p. 31.
   
      (3)  OL L 144, 1997 6 4, p. 19.
   
      (4)  Konstituciniai reikalavimai nurodyti.